मेंटल हेल्थ भी बताएगी एपल वॉच और नेम ड्रॉप से शेयर कर सकेंगे कॉन्टेक्ट्स
WWDC 2023; Apple iOS 17 Features - टेक कंपनी एपल ने एनुअल डेवलपर्स कॉन्फ्रेंस में iOS 17 के फीचर्स अनवील किए हैं। इन फीचर्स के अपडेट होने के बाद एपल डिवाइस यूजर्स अब फेस टाइम ऐप की मदद से रिकॉर्डेड वीडियो मैसेज भेज सकेंगे।
टेक कंपनी एपल ने एनुअल डेवलपर्स कॉन्फ्रेंस में iOS 17 के फीचर्स अनवील किए हैं। इन फीचर्स के अपडेट होने के बाद एपल डिवाइस यूजर्स अब फेस टाइम ऐप की मदद से रिकॉर्डेड वीडियो मैसेज भेज सकेंगे।
इसके अलावा एपल वॉच से मेंटल हेल्थ चेक करने में भी मदद मिलेगी। सोमवार देर रात से शुरू हुआ इवेंट 9 जून तक चलेगा। इसकी शुरुआत कंपनी के CEO टिम कुक ने की। इस दौरान कंपनी ने कई प्रोडक्ट्स लॉन्च किए और अपने डिवाइसेस के लिए ऑपरेटिंग सिस्टम को भी अपडेट करने की घोषणा की।
यहां हम आपको एपल के iOS 17, iPadOS 17, macOS Sonoma और watchOS 10 के फीचर्स के बारे में जानकारी दे रहे हैं।
iOS 17 में ये नए फीचर्स मिलेंगे
Apple Watch में watchOS 10 अपडेट
एपल ने स्मार्टवॉच के लिए watchOS 10 का अपडेट दिया है। watchOS 10 में यूजर्स को एक नया इंटरफेस मिलेगा। अब एपल वॉच यूजर्स डिजिटल क्राउन से ‘स्मार्ट स्टैक’ में विजेट्स देख पाएंगे।
iPad की लॉक स्क्रीन को भी कस्टमाइज कर सकेंगे
iOS17 अपडेट से एपल आईपेड में यूजर्स को इंटरेक्टिव विजेट्स मिलेगा। अब यूजर्स एपल आईपेड को लॉक स्क्रीन में भी कस्टमाइज कर सकेंगे।
macOS में मिलेगा पासवर्ड शेयरिंग ऑप्शन
एपल ने macOS के नए अपडेट को macOS Sonoma नाम दिया है। इस अपडेट के बाद अब यूजर्स को पासवर्ड शेयरिंग का ऑप्शन मिलेगा। इसके अलावा मैकबुक में अलग-अलग प्रोफाइल बनाने का ऑप्शन भी मिलेगा जिसे दूसरा यूजर एक्सेस नहीं कर पाएगा।
सफारी दुनिया का सबसे फास्ट ब्राउजर
WWDC23 इवेंट में एपल ने सफारी ब्राउजर को दुनिया का सबसे फास्ट ब्राउजर बताया है। कंपनी ने कई नए अपडेट्स दिए हैं, जिसमें प्रोफाइल ऐड करने का फीचर शामिल है। इस फीचर में हर प्रोफाइल के लिए अलग कूकीज, टैब ग्रुप, फेवरेट, सर्च हिस्ट्री होगी।